ยืนยันกัญชาเป็นยาเสพติดให้โทษประเภท 5 เป็นไปตามประกาศกระทรวงสาธารณะสุขมีผลตาม พ.ร.บ ให้ใช้มาตรา 8
นายวิชัย ไชยมงคล เลขาธิการคณะกรรมการป้องกันและปราบปรามยาเสพติด กล่าวว่า หลังจากประกาศประมวลกฎหมายยาเสพติดฉบับใหม่ มีผลบังคับเมื่อวันที่ 9 ธันวาคม 2564 ที่ผ่านมา กรณีพืชกัญชายังคงเป็นยาเสพติดประเภท 5 ตามประกาศจากกระทรวงสาธารณะสุขฉบับเดิม เรื่องระบุชื่อยาเสพติดให้โทษประเภท 5 พ.ศ. 2563 และมีผลต่อไปตาม พ.ร.บ. ให้ใช้ มาตรา 8 ว่าด้วยกฎกระทรวง ระเบียบ หรือประกาศ ที่ได้ออกไว้ตามพระราชบัญญัติยาเสพติดให้โทษ พ.ศ. 2522 ยังคงใช้บังคับได้ต่อไปเพียงเท่าที่ไม่ขัดหรือแย้งกับประมวลกฎหมายยาเสพติดฯเลขาธิการคณะกรรมการป้องกันและปราบปรามยาเสพติด กล่าวอีกว่า เมื่อกัญชายังผิดกฎหมาย หากประชาชนต้องการปลูก ต้องได้รับใบอนุญาตโดยทำตามกฎกระทรวงสาธารณะสุขอย่างไรก็ตาม กัญชายังคงเป็นยาเสพติดประเภท 5 หากประชาชนมีไว้ครอบครองโดยไม่ได้รับอนุญาตยังคงต้องดำเนินคดีตามกฎหมายต่อไป จนกว่าจะมีประกาศฉบับใหม่จากกระทรวงสาธารณสุข